jkorsvik/nowiki_second_scrape_merged huggingface dataset:
Bonifatius II

Bonifatius II (antagelig født i Roma, død 17. oktober 532 i Roma) var pave fra 17. september 530 til sin død i 532.


== Liv og virke ==


=== Bakgrunn ===
Han var født østgoter, og ifølge Liber Pontificalis sønn av en mann ved navn Sigisbald.  Fra tidlig ungdom tjente han kirken, var under Felix IVs pontifikat erkediakon, og fikk stor innflytelse i både den kirkelige og den sivile maktsfære.


=== Pave ===
Han var den første germanske pave. Årsaken til hans utnevnelse var den innflytelsesrike gotiske konge Atalarik.Måten Bonifatius ble utnevnt ttil åpave på, er bemerkelseverdig. For å forhindre partisplittelser mellom romere og goter, lot Felix IV på dødsleiet samle omkring seg representanter for presteskapet samt noen senatorer og patrisiere, hvorpå han overleverte det pavelige palliet til Bonifatius, erklærte ham som sin etterfølger, og truet med å ekskommunisere dem som ikke anerkjente Bonifatius. Etter at Felix døde, besteg Bonifatius følgelig på pavetronen, men bortimot 60 prester netket å betrakte ham som rettmessig, og var redde for den innflytelse goterne hadde skaffet seg i den romerske kirke. De utså i stedet Dioskurus til motpave, og  de begge ble konsekrert på samme dag, den 22. september 530, Bonifatius i Juliusbasilikaen. Dette var den syvende skismaet i kirken.  Dioskurus døde allerede 22 dager etter, hvorpå Bonifatius' autoritet ble anerkjent av alle. Agapetus I skulle fem år senere brenne Bonifatius' anathema over Dioskurus.
Bonifatius II bekreftet bestemmelsene fattet på synoden i Orange (529), som lærte at den guddommelige nåde alltid er nødvendig for frelse. Dette var et viktig ledd i den katolske kirkes avvisning av både pelagianismen og semipelagianismen.
Bonifatius endret årsnummereringen i den julianske kalender fra Ab Urbe Condita til Anno Domini.
I 531 forsøkte pave Bonifatius å forordne det slik at hans etterfølger skulle bli Vigilius, men den romerske klerus motsatte seg dette, og han måtte trekke det tilbake. Men noen år senere ble Vigilius uansett valgt til pave.
Bonifatius ble begravet i Peterskirken den 17. oktober 532.Bonifatius II er den første pontifex i rekken fra Peter og fremover som i ettertrid ikke er blitt helligkåret.


== Referanser ==


== Litteratur ==
Biagia Catanzaro, Francesco Gligora, Breve Storia dei papi, da San Pietro a Paolo VI, Padova 1975, pag. 65;
Catholic Encyclopedia, Volume II. New York 1907, Robert Appleton Company. Nihil obstat, 1907. Remy Lafort, S.T.D., Censor. Imprimatur +kardinal John Murphy Farley, erkebiskop av New York.
Claudio Rendina, I Papi. Storia e segreti, Newton Compton, Roma, 1983
Junimagnolia

Junimagnolia (Magnolia obovata) er en løvfellende tre som vokser vilt i Øst-Asia. Det norske navnet «junimagnolia» brukes av og til om en annen art, Magnolia sieboldii.
Den blir 15–30 m høy med spinkle, oppoverbøyde greiner som sitter i kranser. Barken er grå. Bladene er omvendt eggformede, 30 cm lange og 15 cm brede. Blomstene er kremhvite, 20 cm i diameter og dufter sterkt. Pollenbærerne er karminrøde. Blomstringen skjer i juni–juli. Frukten er avlang, purpurrød, 10–12 cm lang og 5 cm bred.
Junimagnolia vokser vilt i Japan og på Kurilene og Sakhalin i Russlands fjerne østen. Den plantes i hager og ble tidligere regnet som lite hardfør i Norge, men det har vist seg at den vokser fint i for eksempel Ålesund.


== Galleri ==

		
		
		
		
		


== Kilder ==
A. Mitchell (1977). Trær i skog og hage. Oversatt av I. Gjærevoll. Tiden. s. 263. ISBN 82-10-01282-7. 
F.E. Wielgolaski og E. Kiær (1978). Hagens busker og trær i farger · 2. Det norske hageselskap i samarbeid med Aschehoug. s. 184. ISBN 82-03-09539-9. 
O.J. Larsen (2009). «Magnolias for cold climates». Rhododendrons with Camellias and Magnolias Yearbook (PDF). s. 88–91. ISBN 978-1-902896-92-2. 


== Eksterne lenker ==
(en) Junimagnolia i Encyclopedia of Life 
(en) Junimagnolia i Global Biodiversity Information Facility 
(en) Junimagnolia hos NCBI 
(en) Junimagnolia hos The International Plant Names Index 
(en) Junimagnolia hos Tropicos 
(en) Kategori:Magnolia obovata – bilder, video eller lyd på Wikimedia Commons 
(en) Magnolia obovata – galleri av bilder, video eller lyd på Wikimedia Commons 
Magnolia obovata – detaljert informasjon på Wikispecies
Mikhail Tsetlin

Mikhail Lvovitsj Tsetlin  (etternavnet er også skrevet Cetlin, Tzetlin, Zeitlin, Zetlin; kyrillisk: Михаил Львович Цетлин) (født 22. september 1924, død 30. mai 1966) var en russisk matematiker og fysiker som arbeidet med kybernetikk. Han gav Gelfand–Tsetlin-basisen for endelig-dimensjonale representasjoner av klassiske matematiske grupper, et tidlig eksempel på en kanonisk basis for representasjon av Lie-grupper.


== Se også ==
Gelfand-Tsetlin system
Boolsk differensialregning
Tsetlin automata
Tsetlin-maskin


== Referanser ==


== Kilder ==
«Michael Lvovitch Tsetlin (obituary)». Probl. Peredachi Inf. (russisk). 2 (3): 102. 1966. Zbl 0261.01018. 
Latash, Mark L. (2008). Synergy. Oxford University Press. 
Ivanov, Vyach. Vs. (1982). «From the history of cybernetics in the USSR. A sketch of the life and career of M. L. Tsetlin». Akademiya Nauk SSSR. NauchnyuiSovet po Kompleksnoui Probleme Kibernetika. Voprosy Kibernetiki (78): 166–190. ISSN 0321-2769. MR 848127.
En brud i rødt

En brud i rødt (originaltittel: The Bride Wore Red) er en amerikansk komedie fra 1937 regissert av Dorothy Arzner etter Ferenc Molnárs skuespill "The Bride from Trieste". 


== Handlingsreferat ==
I et casino i Trieste forteller den kyniske greve Armalia (spilt av George Zucco) sin snobbete venn Rudi Pal at det eneste som skiller en aristokrat fra en bonde, er flaks. Senere, ved en kafé ved vannkanten, bestemmer Armalia seg for å bevise poenget sitt ved å tilby klubbens sangerinne, Anni Pavlovitch (spilt av Joan Crawford) penger og en ny, kostbar garderobe for å bo på et feriested i Alpene i to uker og posere som Anne Vivaldi - datter av en rik aristokrat. Ved feriestedet møter hun blant annet Giulio, en filosof, som ikke har noe ønske om personlig rikdom. 
Hun møter også sin gamle venninne Maria, som er fornøyd med å være hushjelp ved hotellet. Den kvelden får Anni oppmerksomheten til Rudi, som spiser sammen med hans forlovede Maddalena Monti, hennes far, admiral Monti og Contess Meina. Rudi begynner etter hvert å bli forelsket i Anni, men hun er mer tiltrukket av Giulio. I håp om å lokke Rudi til å avbryte forlovelsen til Maddalena, og heller fri til Anni, forlenger Anni oppholdet langt utover de to ukene.


== Rollebesetning ==

Joan Crawford - Anni Pavlovitch
Franchot Tone - Giulio
Robert Young - Rudi Pal
Billie Burke - Contessa di Meina
Reginald Owen - Admiral Monti
Lynne Carver - Maddelena Monti
George Zucco - Count Armalia
Mary Philips - Maria
Paul Porcasi - Signor Nobili
Dickie Moore - Pietro
Frank Puglia - Alberto
Adriana Caselotti - First Peasant Girl
Jean Lewis - Second Peasant Girl
Ann Rutherford - Third Peasant Girl


== Referanser ==


== Eksterne lenker ==
(en) En brud i rødt på Internet Movie Database 
(sv) En brud i rødt i Svensk Filmdatabas 
(nl) En brud i rødt på MovieMeter 
(en) En brud i rødt på AllMovie 
(en) En brud i rødt på Turner Classic Movies 
(en) En brud i rødt på Rotten Tomatoes
Magnolia campbellii

Magnolia campbellii er et løvfellende tre som vokser vilt i Asia.
Det blir opptil 30 m høyt og har gråbrun bark. Bladene er elliptiske til omvendt eggformede, 10–23 cm lange og 4,5–10 cm brede. Oversiden er glinsende grågrønn, og undersiden er hvithåret med 12–16 par mørke nerver. Blomstene er røde, rosa eller hvite, skålformede, dufter litt og er 15–25 cm, mer sjeldent 35 cm, i diameter. Pollenbærerne er purpurgrønne, fruktemnene grønne og arrene røde. Blomstringen skjer før løvsprett om våren. Den befruktede blomsten utvikler seg til en rød, avlang samfrukt, som er 11–20 cm lang og 2,5–3 cm bred.
Magnolia campbellii vokser i fjellskoger 2500–3500 moh. i Nepal, Bhutan, de indiske delstatene Assam og Sikkim, og nordlige Myanmar. I Kina vokser arten sør i Den autonome region Tibet og nordvest i provinsen Yunnan.
Denne arten regnes som den vakreste av alle magnoliaer og dyrkes i hager og parker på grunn av den spektakulære blomstringen. Den er ikke hardfør nok til å brukes i Norge, men finnes blant annet i Sør-England og Irland.


== Galleri ==

		
		
		


== Kilder ==
A. Mitchell (1977). Trær i skog og hage. Oversatt av I. Gjærevoll. Tiden. s. 264. ISBN 82-10-01282-7. 
«Yulania campbellii». Flora of China. Besøkt 1. april 2018. 
E. Hansen (1997). Prydbusker og trær for norske hager (2 utg.). Oslo: Landbruksforlaget og Det norske hageselskap. s. 200. ISBN 82-529-1693-7. 


== Eksterne lenker ==
(en) Magnolia campbellii i Encyclopedia of Life 
(en) Magnolia campbellii i Global Biodiversity Information Facility 
(en) Magnolia campbellii hos NCBI 
(en) Magnolia campbellii hos The International Plant Names Index 
(en) Magnolia campbellii hos Tropicos 
(en) Kategori:Magnolia campbellii – bilder, video eller lyd på Wikimedia Commons 
(en) Magnolia campbellii – galleri av bilder, video eller lyd på Wikimedia Commons 
Magnolia campbellii – detaljert informasjon på Wikispecies
Skirevyen

Skirevyen er en skolerevy som settes opp hvert år ved Ski videregående skole i Ski i tidligere Akershus, nå Viken. 


== Referanser ==
Tyler McGregor

Tyler McGregor (født 11. mars 1994 i London i Ontario) er en canadisk kjelkehockeyspiller. Han har to paralympiske medaljer i kjelkehockey for Canada, og tre VM-medaljer, hvorav to gull. 


== Bakgrunn ==
McGregors funksjonshemming skyldes at han måtte amputere venstre fot over kneet etter at han fikk kreft. Han spilte ishockey på AAA-nivå, og knekte ankelen da han var 16 år gammel. Etter at bruddet hadde grodd fikk han en klump ved bruddstedet, som viste seg å være spindelcelle-sarkom (kreft i mykvev). Han gjennomgikk åtte måneder med kjemoterapi, men måtte amputere beinet. begynte med kjelkehockey i London Blizzard i 2011, og debuterte på det canadiske landslaget i 2012.


== Idrettskarriere ==
Han deltok på Canadas lag som vant World Sledge Hockey Challenge 2012 og World Sledge Hockey Challenge 2013. Han deltok også i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014. 
I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.


== Referanser ==


== Eksterne lenker ==
Biografi hos IPC
Profil hos Hockey Canada
Profil hos Canadas paralympiske komité
Profil hos Pyeongchang 2018 Arkivert 1. april 2018 hos Wayback Machine. (PL 2018)
Profil hos Sochi2014.com (PL 2014)
Government Property Agency

Government Property Agency er en britisk etat etablert 1. april 2018, underlagt Cabinet Office. Etaten skal overta eierskapet til, og forvaltningen av, store deler av statens sivile eiendomsportefølje. Porteføljen vil bestå av rundt 1 000 eiendommer, inkludert tolv strategiske «nav», i hele Storbritannia.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Mahāsiddha

Mahāsiddha (sanskrit; tibetansk: གྲུབ་ཐོབ་ཆེན་པོ; wylie: grub thob chen po, THL: druptop chenpo) betyr «stor adept» og er et begrep som brukes om noen som legemeliggjør og kultiverer «perfeksjonens siddhi». De utgjør en bestemt type yogin/yogini innenfor retningen Vajrayana i Buddhismen.
Mahasiddhas er utøvere av tantra (tantrikas) og har oppnådd tilstrekkelig med myndiggjøring og undervisning til å fungere som en guru eller tantrisk mester. En siddha er et individ som, ved å praktisere sādhanā, oppnår realisering av siddhis, psykiske og åndelige evner og krefter. Deres historiske innflytelse på det indiske subkontinent og Himalaya har vært omfattende og de nådde mytiske proporsjoner i deres sanger av realisering og hagiografier, eller namtars, hvorav mange er blitt bevart i den tibetanske buddhistiske kanon.  Mahasiddha’ene er grunnleggere av Vajrayana-tradisjoner og overdragelseslinjer slik som dzogchen og mahamudra.
Tupungato

Tupungato er en 6550 m høy stratovulkan på grensen mellom Argentina og Chile. Fjellet ligger om lag 50 km sør for Aconcagua i Mendoza-provinsen. Tupungato er en av de høyeste vulkanene i verden.
Den 2. august 1947 styrtet et Lancaster-fly tilhørende flyselskapet British South American Airways på den argentinske siden av Tupungato. Skjebnen til flyet kom først for en dag i januar 2000, da vrakdeler ble funnet av et klatrelag.
I 1897 var Matthias Zurbriggen og Steven Vines de første menneskene på toppen av Tupungato.
Munkhavn

Markhavn er en norsk TV-serie for barn, som ble sendt på NRK Fjernsynet i 1979. Regissør var Bjørn Haavind, som også hadde idéen. Manuset til de to første episodene ble skrevet av Odd Børretzen, mens manuset til de to siste episodene ble skrevet av Haavind. Serien ble spilt inn på øya Hidra i Vest-Agder fylke.


== Handling ==
Langs hele Norges kyst befinner det seg små havner som i århundrer har gitt ly for mennesker og skip. Munkhavn er en slik havn og der bor Alice. Hvordan var livet der for rundt 80 år siden? Alices bestefar tar henne med på tur og forteller om livet dengang, om familien og om broren Michael som mistet livet 14 år gammel.
Sjø og seilskuter sto i hodet på nesten alle unggutter, deriblant Michael. Rett etter konfirmasjonen reiste han ut i verden med skonnerten «Svanen», men vendte aldri tilbake. «Svanen» gikk på Hummersteinene og forliste en mørk stormnatt i 1897. Alice og Fartein forsøker sammen med tre dykkere å finne vraket, men uten å lykkes. Hvor har det blitt av? De treffer en fisker som har funnet noe som han tror kan være av interesse for dem, og da begynner det å skje ting.....


== Episodetitler ==
1. episode: Munkhavn 1897
2. episode: Forliset
3. episode: Vraket ved Hummersteinene
4. episode: Skipsklokka


== Rolleliste ==


==== 1. – 4. episode ====
Unni Kaada  – Alice
Erling Gabrielsen – Bestefaren


==== 1. – 2. episode ====
Tove Tobiassen – Moren
Tarjei Torkildsen – Michael
Tor Hager Torkildsen – Ragnvald
Alfred Larsen – Peder
Hege Reinsnes – Anna
Randi Hansen – Minsten
Unni Kaada – Alice


==== 3. – 4. episode ====
Fartein Torkildsen – Fartein
Thor Hansen – Fiskeren
Ole Kristian Olsen, Alf M. Salvesen, Svein Rolf Salvesen – Mannskapet på «Lax»
Bjørn Haavind, Tom E. Johannesen, Ole Kristian Olsen, Alf M. Salvesen – Dykkere


== Fotnoter ==


== Kilder ==
«Munkhavn Munkhavn 1897». tv.nrk.no. Besøkt 1. april 2018. 
«Munkhavn Forliset». tv.nrk.no. Besøkt 1. april 2018. 
«Munkhavn Vraket ved Hummersteinene». tv.nrk.no. Besøkt 1. april 2018. 
«Munkhavn Skipsklokka». tv.nrk.no. Besøkt 1. april 2018. 


== Eksterne lenker ==
(en) Munkhavn på Internet Movie Database 
(no) Munkhavn på NRK TV
Ghosrawan

Ghosrawan er en landsby i nærheten av byen Bihar Sharif i Bihar, India. Den befinner seg i nærheten av de gamle stedene til Pawapuri og Nalanda. Landsbyen er kjent for sine  buddhistiske ruiner og en steininskripsjon. Et Aashapuri Maharani tempelbefinner seg også i nærheten. Dette tempelet er et av de mest berømte templer på stedet. Det befinner seg i nærheten av hovedveien og starten på lansbyen, som kommer fra vestsiden.


== Referanser ==
Svart (Risør)

Svart er en innsjø i Gjerstad og Risør kommuner i Agder. Vannet har utløp i sørvest gjennom Svartelva til Vasstøvannet ved Eikeland Verk.
Vannet er over 90 meter dypt, og inneholder fossilt sjøvann.


== Referanser ==
Jeg vil synge om en helt

Jeg vil synge om en helt (også: Jeg vil sjunge om en helt) er en dansk sang om admiral og sjøhelt Peter Wessel Tordenskjold forfattet av litteraturhistoriker Gotfred Benjamin Rode (1830–1878) i 1858, men finnes også i flere tekstutgaver. Melodien er etter en gammel, dansk folkevise. Versene avspeiler episoder og myter fra Tordenskjolds liv som krigshelt under den store nordiske krig. 

Tordenskjold i Søen sprang,Kuglerne omkring ham sang,
Gjennem Bølgen dyb og kold
svømmed Peder Tordenskjold.

Visen er også oversatt til norsk.


== Referanser ==
Bryan Sholomicki

Bryan Sholomicki (født 8. februar 1981 i Winnipeg i Manitoba) er en canadisk kjelkehockeyspiller. Han har en paralympisk sølvmedalje i kjelkehockey for Canada, og to VM-medaljer, hvorav én gull. 


== Bakgrunn ==
Sholomickis funksjonshemming skyldes at han måtte amputere venstre fot etter en motorsykkelulykke i august 2009. Han fikk også tredje grads forbrenning på 60 % av kroppen. Han begynte med kjelkehockey i Elmvale Bears i 2012, og debuterte på det canadiske landslaget i 2015.


== Idrettskarriere ==
Han deltok på Canadas lag som fikk bronse i World Sledge Hockey Challenge 2015, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.


== Referanser ==


== Eksterne lenker ==
Biografi hos IPC
Profil hos Hockey Canada
Profil hos Canadas paralympiske komité
Profil hos Pyeongchang 2018 Arkivert 2. april 2018 hos Wayback Machine. (PL 2018)
Gelfand-Tsetlin system

Gelfand–Tsetlin systemet (også skrevet Gelfand–Zeitlin system, Gelfand–Zetlin system, Gelfand–Cetlin system) er et integrerbart system med konjugerte klasser av Hermitiske matriser. De ble introdusert av Guillemin og Sternberg, og navngitt etter Gelfand–Tsetlin basisen. De er et tidlig eksempel på kanonisk basis, som ble introdusert av I. M. Gelfand og M. L. Tsetlin i 1950-årene. Kostant og Wallach gav en kompleks versjon av slike integrerbare systemer.


== Referanser ==


== Kilder ==
Kogan, Mikhail; Miller, Ezra (1. mai 2005). «Toric degeneration of Schubert varieties and Gelfand–Tsetlin polytopes». Advances in Mathematics. 193 (1): 1–17. doi:10.1016/j.aim.2004.03.017.
Oluf Budde

Oluf Christophersen Budde (født 7. november 1682 i Lille Fosen (senere Christianssund), død 11. januar 1744 på Nøtterø) var en dansk-norsk sjøoffiser.Han var sønn av kaptein Christoffer Budde (d. 1701) og hustru Dorthe Melchiorsdatter Qvintler (d. 1700). I 1700 ble han student, og fungerte etter farens død som huslærer for sine yngre brødre. I 1704 oppga han studiene for å gå i engelsk sjøtjeneste. I 1710 ble han antatt som styrmann og samme år forfremmet til månedsløytnant i den dansk-norske flåten. I 1715 ble han fast offiser, og avanserte etter hvert til kommandørkaptein.I 1712 var han med fregatten Hejren som i kamp mot svenske krigsskip ble senket av Vita Örn. Størstedelen av besetningen og Budde ble reddet. I 1715 deltok han under Christian Carl Gabel i affæren på Kolberger-Heide. Fra 1719 til krigens slutt var han Tordenskjolds flaggkaptein ombord i linjeskipet Laaland, i oktober samme år ledet han angrepet med den svenske flotilje som lå i Gøteborg. I 1722 ble han ansatt ved innrulleringen i Norge og døde som overlos i det sønnenfjelske Norge den 11. januar 1744 på gården Ørsnæs på Nøtterø.Budde ble den 27. september 1726 i Atraa kirke gift med Petronelle Kirstine Green, datter av sogneprest i  Tinn, Peder Fredriksen Green og Mette Røyem. Buddes vei på Nøtterøy er oppkalt etter ham.


== Referanser ==
Gerd og Otto (samlealbum)

Gerd og Otto er innspillinger gitt ut på singelplater 1934–55 med duoen Gerd og Otto, samlet i to album: Et luftslott på månen. Kapittel 1: 1934–1939 (2004, Normann Records NOMCD 3010) og En grønnmalt benk. Kapittel 2: 1939–1955 (2005, Normann Records NOMCD 3011).Tekst og musikk er i hovedsak ved Otto Nielsen. Sanger med samme platenummer er utgitt på samme singel.


== Kapittel 1: 1934–1939 ==
Et luftslott på månen (1934, His Masters Voice AL 2045) 
Haveorkesteret (1934, His Masters Voice AL 2045) 
Hans og Grete (1934, His Masters Voice AL 2077) 
På turne (1934, His Masters Voice AL 2077) 
En fordringsfull liten dame (1935, His Masters Voice AL 2085) 
Lillemor og Per (1935, His Masters Voice AL 2085) 
Månen og benken (1935, His Masters Voice AL 2181) 
Valencia (tekst Otto Nielsen) (1935, His Masters Voice AL 2181) 
Barneoperetten «Spilledåsen» potpourri – 1.del m. Jens Warneys orkester (1935, His Masters Voice AL 2207) 
Barneoperetten «Spilledåsen» poppourri – 2.del m. Jens Warneys orkester (1935, His Masters Voice AL 2207) 
En liten melodi m. Jens Warneys danseorkester (1935, His Masters Voice AL 2240) 
Argentina m. Jens Warneys danseorkester (1935, His Masters Voice AL 2240) 
En ide til en sang (1936, His Masters Voice AL 2264) 
Vi synger om vår m. Åge Egeland med orkester (1937, His Masters Voice AL 2338) 
Vi skal ut og gjøre livet til en sang m. Åge Egeland med orkester (1937, His Masters Voice AL 2338) 
Jolly Band har fått en ny melodi (1938, Columbia GN 502) 
Finns det en liten gutt (1938, Columbia GN 502) 
Vi synger en sommersang m. Levins orkester (1938, Columbia GN 560) 
To må man være m. Levins orkester (1938, Columbia GN 560) 


== Kapittel 2: 1939–1955 ==
På fjorden m. Skaus kvintett (1939, Telefunken T 8241) 
Dansen går m. Skaus kvintett (1939, Telefunken T 8241) 
Et lite eventyr m. Skaus kvintett (1939 Telefunken T 8242) 
Lille Jon Blund m. Skaus kvintett (1939 Telefunken T 8242) 
Det har vi
Det bestemmer jeg (1948-versjon) (tekst Otto Nielsen, melodi Bjarne Amdahl) (1948 Musica A 8482)) 
En grønnmalt benk (1948-versjon) (1948 Musica A 8482)) 
Bestefar og lillegutt (Carsten Carlsen, G. Kaspersen) (1950 Musica A 5000)) 
Gyngehesten (Ernfrid Ahlin, Otto Nielsen) (1950 Musica A 5000)) 
Røde bål og st. Hans (1950 Musica A 5001)) 
Gresskarvalsen (1950-versjon)) (1950 Musica A 5001)) 
Elvira
På fjorden m. Frank Cooks ensemble (1955 Musica A 5215)) 
Gresskarvalsen (1955-versjon) m. Frank Cooks ensemble (1955 Musica A 5215)) 
Det bestemmer jeg (1955-versjon) m. Frank Cooks ensemble (1955 Musica A 5216)) 
En grønnmalt benk (1955-versjon) m. Frank Cooks ensemble (1955 Musica A 5216)) 
Lilleputtgondolen
Å seile med dig (1936, His Masters Voice AL 2264) 


== Referanser ==
Corbyn Smith

Corbyn Smith (født 5. august 1998 i Stratford i Ontario) er en canadisk kjelkehockeyspiller. Han har en paralympisk sølvmedalje i kjelkehockey for Canada, og en VM-gullmedalje. 


== Bakgrunn ==
Smiths funksjonshemming skyldes skader på nervene i magen og ryggraden etter at han som barn fikk krefttypen nevroblastom. Han begynte med kjelkehockey i Hensal i Ontario 2003.


== Idrettskarriere ==
Han deltok på Canadas utviklingslandslag i flere turneringer i 2015 og 2016. Han deltok i World Sledge Hockey Challenge-turneringen i desember 2016, der Canada kom på andreplass. 
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.


== Referanser ==


== Eksterne lenker ==
(en) Corbyn Smith – Paralympic.org 
Biografi hos IPC
Profil hos Hockey Canada
Profil hos Canadas paralympiske komité
Profil hos Pyeongchang 2018 Arkivert 1. april 2018 hos Wayback Machine. (PL 2018)